CELEX: 32011D0487
Language: da
Date: 2011-08-01 00:00:00
Title: 2011/487/FUSP: Rådets afgørelse 2011/487/FUSP af 1. august 2011 om ændring af fælles holdning 2002/402/FUSP om restriktive foranstaltninger over for Usama bin Laden, medlemmer af Al-Qaida-organisationen og Taliban samt andre personer, grupper, virksomheder og enheder, der er knyttet til dem

2.8.2011   
            
            
               DA
            
            
               Den Europæiske Unions Tidende
            
            
               L 199/73
            
         RÅDETS AFGØRELSE 2011/487/FUSP
   af 1. august 2011
   om ændring af fælles holdning 2002/402/FUSP om restriktive foranstaltninger over for Usama bin Laden, medlemmer af Al-Qaida-organisationen og Taliban samt andre personer, grupper, virksomheder og enheder, der er knyttet til dem
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:
   
               (1)
            
            
               Den 27. maj 2002 vedtog Rådet fælles holdning 2002/402/FUSP (1).
            
         
               (2)
            
            
               Den 17. juni 2011 vedtog FN's Sikkerhedsråd resolution 1989 (2011) (»UNSCR 1989 (2011)«), idet det med bekymring noterede sig den fortsatte trussel, som Al-Qaeda og andre personer, grupper, virksomheder og enheder, der er knyttet til den, udgør for international fred og sikkerhed, og på ny bekræftede Sikkerhedsrådets beslutning om at imødegå alle aspekter af denne trussel.
            
         
               (3)
            
            
               I den forbindelse opretholdt UNSCR 1989 (2011) de restriktive foranstaltninger, der tidligere blev indført ved punkt 8, litra c), i resolution 1333 (2000) samt ved punkt 1 og 2 i resolution 1390 (2002), med hensyn til Al-Qaeda-organisationen og andre personer, grupper, virksomheder og enheder, der er knyttet til den, herunder de personer, grupper, virksomheder og enheder, der er omhandlet i afsnit C (»Personer, der er knyttet til Al-Qaeda«) og i afsnit D (»Enheder og andre grupper og virksomheder, der er knyttet til Al-Qaeda«), jf. den konsoliderede liste, der er opstillet i medfør af henholdsvis resolution 1267 (1999) og resolution 1333 (2000), samt de personer, grupper, virksomheder og enheder, der er udpeget efter vedtagelsen af UNSCR 1989 (2011).
            
         
               (4)
            
            
               Fælles holdning 2002/402/FUSP bør ændres i overensstemmelse hermed.
            
         
               (5)
            
            
               Unionens gennemførelsesforanstaltninger er gengivet i Rådets forordning (EF) nr. 881/2002 (2) —
            
         VEDTAGET DENNE AFGØRELSE:
   Artikel 1
   I fælles holdning 2002/402/FUSP foretages følgende ændringer:
   
               1)
            
            
               Titlen affattes således:
            
         
               2)
            
            
               Artikel 1 affattes således:
               »Artikel 1
               Denne fælles holdning finder anvendelse på Al-Qaeda-organisationen og andre personer, grupper, virksomheder og enheder, der er knyttet til den, og som er opført på den liste, der er opstillet i medfør af UNSCR 1267(1999) og 1333(2000), og som ajourføres regelmæssigt af det udvalg, der er nedsat i medfør af UNSCR 1267(1999).«.
            
         Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 1. august 2011.
      
         
            På Rådets vegne
         
         M. DOWGIELEWICZ
         
            Formand
         
      
   
   
      (1)  EFT L 139 af 29.5.2002, s. 4.
   
      (2)  Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan (EUT L 139 af 29.5.2002, s. 9).